CONVOCATÒRIA DE SORTEIG "ACOSTA'T A BERNÀCER" EN ELX DE LA CÀTEDRA GERMÀ BERNÀCER DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/30120)
  + [Valencià](/va/acuerdo/30946)






Selector de idioma

Leer

* [Español](/es/acuerdo/30285)
* [Valencià](/va/acuerdo/30652)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SORTEIG "ACOSTA'T A BERNÀCER" EN ELX DE LA CÀTEDRA GERMÀ BERNÀCER DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SORTEIG "ACOSTA'T A BERNÀCER" EN ELX DE LA CÀTEDRA GERMÀ BERNÀCER DE LA UNIVERSITAT D'ALACANT

Data d'aprovació
:   19/10/2022

Data de publicació
:   21/10/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/30154)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/30021)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/30666)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SORTEIG "ACOSTA'T A BERNÀCER" EN ELX DE LA CÀTEDRA GERMÀ BERNÀCER DE LA UNIVERSITAT D'ALACANT&url=https://www.boua.ua.es/va/acuerdo/30336)

**Títol:** CONVOCATÒRIA DE SORTEIG "ACOSTA'T A BERNÀCER" EN ELX DE LA CÀTEDRA GERMÀ BERNÀCER DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 19 d'octubre de 2022

CONVOCATÒRIA DE SORTEIG "ACOSTA'T A BERNÀCER" EN ELX DE LA CÀTEDRA GERMÀ BERNÀCER DE LA UNIVERSITAT D'ALACANT

1.       Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'un premi, a través de la participació en un sorteig, per a animar a visitar l'exposició «Germà Bernàcer, l'economista humanista alacantí més universal» i impulsar un millor coneixement d'aquest il·lustre economista i físic alacantí.

Amb aquesta convocatòria, la Càtedra Germà Bernàcer pretén encoratjar els ciutadans a visitar l'exposició «Germà Bernàcer, l'economista humanista alacantí més universal» durant la seua exhibició al Centre Cultural Les Clarisses d'Elx. Aquesta acció permetrà introduir els premiats en la vida de Germà Bernàcer a través de la lectura d'un monogràfic sobre la seua figura i obra, i gaudir, alhora, de les terres alacantines que ell tant va estimar, com la seua estimada serra d'Aitana. D'aquesta manera, es facilita un major coneixement sobre Germà Bernàcer al mateix temps que es promociona la província d'Alacant.

2.       Requisits de les persones beneficiàries

Podran obtenir la condició de beneficiari i sol·licitar aquest premi qualsevol persona física major d'edat amb document oficial d'identitat vigent en el moment de participació en el sorteig que realitze les següents accions en l'ordre establit:

En primer lloc, visitar l'exposició «Germà Bernàcer, l'economista humanista alacantí més universal» durant la seua exhibició al Centre Cultural Les Clarisses d'Elx i triar un dels plafons que en formen part.

En segon lloc, fer-se una foto davant del plafó seleccionat, deixant visible el número i títol del plafó. En la foto podran eixir tantes persones com vulga el participant, deixant la cara sempre visible per a poder-les reconèixer.

En tercer lloc, compartir la foto a través, com a mínim, d'una d'aquestes xarxes socials: Instagram, Facebook, Twitter, YouTube o Pinterest.

En quart lloc, fer una captura en la qual es demostre que la foto s'ha compartit.

En cinquè lloc, enviar un email a nwpibcbcotpuhoymumifs@zw.mq, en què, en l'assumpte del missatge, s'indicarà «Acosta't a Bernàcer en Elx»; en el cos del missatge es detallarà el nom, els cognoms i el document oficial d'identitat, i s'hi adjuntarà tant la foto com la captura que confirme que s'ha compartit per alguna o algunes de les xarxes socials indicades.

3.       Nombre i dotació de l'ajuda

Es concedirà un nombre màxim d'UN premi. L'assignació es distribuirà en forma d'un exemplar del llibre Germán Bernácer. Acercamiento biográfico i una dotació econòmica de 185 € per a poder gaudir d'una nit d'allotjament per a dues persones en un hotel de la zona de la serra d'Aitana durant el 2023. El premi estarà subjecte, si escau, a la retenció fiscal corresponent que establisca la legislació vigent.

4.       Termini i procediment de presentació de sol·licituds

4.1.   Termini de presentació

El termini per a participar en el sorteig s'obrirà a partir del dijous 3 de novembre fins al dissabte 3 de desembre de 2022, tots dos inclosos.

4.2.   Procediment de presentació

La documentació es presentarà per email a [bxhemazqitwniinswhoja@xd.hi](mailto:jhzovdjszxsjzsfiinbsz@go.df)

En l'email s'indicarà nom, cognoms i document oficial d'identitat, i s'adjuntarà la documentació següent:

·         La foto davant del plafó seleccionat i

·         la captura que confirme que s'ha compartit la foto per alguna o algunes de les xarxes socials indicades.

5.       Criteris d'adjudicació

Es crearà una comissió de sorteig que tindrà com a competència dur a terme el sorteig entre els participants en el termini establit, usant un programa d'elecció aleatòria amb el programa Excel.

6.       Òrgan gestor i comissió de valoració

6.1.   Òrgan gestor

L'òrgan gestor de la convocatòria, la Càtedra Germà Bernàcer, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència és el Departament de Màrqueting, contacte: [aflrchkqzjxvlawocwqjp@sx.id](mailto:kkgkblngyrnmvjuxkmjtm@zv.cu)

Quan la sol·licitud no reunisca els requisits o no l'acompanye la documentació que siga exigible, es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació de procediment administratiu comú, esmene la falta o acompanye els documents preceptius amb indicació que si no ho fa així es considerarà que desisteix de la seua petició, amb una resolució prèvia que haurà de ser dictada en els termes previstos legalment.

6.2.   Comissió de valoració

La comissió encarregada de valorar les sol·licituds, denominada Comissió de Sorteig, tindrà la composició següent:

Presidència:

Secretària general de la Universitat d'Alacant o persona en qui delegue.

Secretària:

Directora de la Càtedra Germà Bernàcer de la Universitat d'Alacant.

Vocals:

President del Fòrum de Debat Econòmic Germà Bernàcer o persona en qui delegue.

7.       Resolució, notificació i publicació dels resultats

D'acord amb el principi de transparència que recull la Llei 40/2015, d'1 d'octubre, de règim jurídic del sector públic, i amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web catedragermanbernacer.ua.es, que substitueix la notificació a les persones interessades i produeix els mateixos efectes.

La proposta de resolució provisional de les ajudes es publicarà a partir del 19 de desembre de 2022. A partir de l'endemà de la publicació, les persones interessades tindran un termini de 5 dies hàbils per a presentar les al·legacions que consideren pertinents davant l'òrgan gestor.

En acabar aquest termini i a la vista la proposta motivada de la resolució per la comissió de valoració, la rectora de la Universitat d'Alacant dictarà la resolució que escaiga.

8.       Marc legal i pressupostari

La convocatòria d'ajuda, que serveix de base reguladora, està recollida en la línia de subvenció 2022LS0121 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació del premi de 185 euros serà sufragada amb càrrec al capítol IV orgànica 20.18.3F.44.05 del pressupost del Departament de Màrqueting. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9.       Obligació i justificació del beneficiari

Les obligacions dels beneficiaris d'aquesta convocatòria són:

·         Presentar la fitxa de tercers (Model 145 de retencions fiscals) dins dels 10 dies hàbils des de la notificació de la concessió del premi.

El compte justificatiu del compliment de les obligacions contindrà la informació següent:

·         Acta del sorteig signada per la Comissió de Sorteig

10.   Protecció de dades de caràcter personal

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud per a participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/registre-electronic.html>.

11.   Recursos

Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat del contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, d'acord amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 19 d'octubre de 2022.

La rectora

P.D. de signatura, la secretària general

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03455 Sant Vicent del Raspeig - Alacant  
 Tel. 79 158 1875 - Fax 50 874 6728](https://www.google.es/maps/@69.032681,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12455&trk=tyah&trkInfo=tarId%1E1882298941727%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)